
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                                   Nr. 4c-1/512/2022
                                   PL-x 571/2022

                             Bucureşti, 18.10.2022  








                        


A  V  I  Z
asupra proiectului de Lege pentru aprobarea Ordonanţei de urgenţă a Guvernului nr.135/2022 pentru aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, semnat la Bucureşti la 18 mai 2002 şi la Bruxelles la 24 mai 2022


În conformitate cu prevederile art. 95 și art.117, alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.135/2022 pentru aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, semnat la Bucureşti la 18 mai 2002 şi la Bruxelles la 24 mai 2022 , transmis cu adresa nr. PL-x 571 din 11 octombrie 2022.
Conform prevederilor art. 75 din Constituţia României, republicată şi ale          art. 92, alin. (8), pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este prima Cameră sesizată.
Potrivit reglementărilor art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de Lege menționat mai sus, în ședința din 18 octombrie 2022.
Proiectul de lege are ca obiect de reglementare aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, în valoare de 184,976 mil.EUR. 
Garanţia reciprocă reprezintă o garanţie necondiţionată, irevocabilă şi independentă, de prim rang, prin care România se angajează să plătească Comisiei Europene orice sumă achitată de aceasta până la limita de 184,976 mil.EUR, în cazul în care suma cumulativă a cererilor de executare a garanţiei Uniunii Europene şi a costurilor aferente va depăşi suma constituită în cadrul provizioanelor, respectiv                     539 mil. Euro. 
Membrii Comisiei au analizat proiectul de lege supus avizării, expunerea de motive, avizul favorabil al Consiliului Legislativ, cu observații și propuneri, transmis cu adresa nr. 1091 din 3 octombrie 2022, precum și Memorandumul Ministerului Finanțelor nr.727058 din 18 mai 2022, aprobat de Președintele României.
	În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectul de Lege pentru aprobarea Ordonanţei de urgenţă a Guvernului nr.135/2022 pentru aprobarea Acordului privind Garanţia Reciprocă emisă de România în favoarea Uniunii Europene, semnat la Bucureşti la 2 iunie 2022 şi la Bruxelles la 4 iulie 2022, în legătură cu Acordul de contribuţie între România şi Uniunea Europeană în ceea ce priveşte compartimentul pentru statele membre în cadrul programului InvestEU, semnat la Bucureşti la 18 mai 2002 şi la Bruxelles la                            24 mai 2022, în forma Guvernului.
	În raport cu obiectul şi conţinutul său, proiectul de lege face parte din categoria legilor ordinare.


                PREŞEDINTE	                                          SECRETAR                   	
  Costel Neculai DUNAVA                                              Bogdan-Alin STOICA


                        Șef serviciu,

     Lidia-Graziella SEGĂRCEANU




                   Consilier parlamentar

                 Anca Magdalena CHISER

